બાબા રામદેવ : કોઈ એક સત્યને જન આંદોલનનું સ્વરૂપ આપવું, રાજકીય માન્યતા, ગૌરવ અપાવવાનું કામ રાજનેતાઓનું છે. નરેન્દ્ર મોદીએ યુએનમાં યોગને વૈશ્ર્વિક માન્યતા અપાવી જેમાં 177 દેશોનું સમર્થન હતું. મોદીજી કટ્ટર રાષ્ટ્રવાદી, હિન્દુત્ત્વવાદી છે. મોદીજીએ તેમની હાર્ડકોર ઈમેજમાંથી યોગ દ્વારા એમની સોફ્ટકોર અને સ્પિરિચ્યુઅલ ઈમેજ ઊભી કરી છે. મોદીજી ધર્મથી પાર, એક સેક્યુલર, સાયન્ટિફિક હિન્દુત્ત્વની સ્પિરિટ લઈને આવ્યા છે એટલે મોદીજી પૂરા વિશ્ર્વમાં ભારતીયતા, ભારતીય રાજનીતિના સ્વચ્છ નેતૃત્ત્વ સાથે વૈશ્ર્વિક લીડર તરીકે બહાર આવ્યા છે જેને પૂરી દુનિયા માન આપે છે. પહેલીવાર એવું બન્યું છે કે, અમેરિકા, રશિયા કે ચીનના રાષ્ટ્રપતિ હોય, મોદીજીને તેમના દેશમાં આવકારવા કે વિદાય કરવા એરપોર્ટ પર તેઓ સ્વયં આવે છે, જે પહેલાં એમના વિદેશમંત્રી આવતાં હતા. આ ફરક આવ્યો છે. ભારતની સવા સો કરોડ જનતા માટે આ ગૌરવ અને સ્વાભિમાનની વાત છે.